#

# คำสั่งกรมสรรพากร

## ที่ ท.ป. 331 /๒๕64

## เรื่อง กำหนดสถานที่รับแบบแสดงรายการและรับชำระเงินภาษีอากรตามประมวลรัษฎากร

เพื่ออำนวยความสะดวกแก่ผู้เสียภาษีอากรและให้การบริหารการจัดเก็บภาษีอากร
ตามประมวลรัษฎากรมีประสิทธิภาพ อาศัยอำนาจตามความในมาตรา ๑๑ แห่งประมวลรัษฎากร
อธิบดีกรมสรรพากรจึงมีคำสั่ง ดังต่อไปนี้

 ข้อ   1 ให้หน่วยบริการรับชำระภาษีอากรของสำนักงานสรรพากรพื้นที่สาขาเกาะพะงัน ที่ตั้งอยู่
ณ ที่ทำการกำนันตำบลเกาะเต่า หมู่ที่ 2 ตำบลเกาะเต่า อำเภอเกาะพะงัน จังหวัดสุราษฎร์ธานี เป็นสถานที่รับแบบแสดงรายการและรับชำระเงินภาษีอากรตามประมวลรัษฎากรได้อีกแห่งหนึ่ง นอกจากสำนักงานสรรพากรพื้นที่สาขาเกาะพะงัน สำหรับผู้มีหน้าที่เสียภาษีเงินได้บุคคลธรรมดา ไม่ว่าจะมีภูมิลำเนาอยู่ในอำเภอหรือเขตท้องที่ใด

ข้อ ๒ ให้สรรพากรพื้นที่สุราษฎร์ธานี 2 ออกคำสั่งเป็นหนังสือแต่งตั้งข้าราชการพลเรือนสามัญ
ในสังกัดเป็น “เจ้าหน้าที่รับชำระเงินภาษีอากร” เพื่อรับชำระเงินภาษีอากรตามประมวลรัษฎากร

 ข้อ ๓ การเสียภาษีอากรตามคำสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงิน
ซึ่ง “เจ้าหน้าที่รับชำระเงินภาษีอากร” ตามข้อ ๒ ได้ลงลายมือชื่อรับเงินแล้ว

ข้อ ๔ คำสั่งนี้ให้ใช้บังคับสำหรับการรับแบบแสดงรายการและรับชำระภาษีเงินได้บุคคลธรรมดาตามประมวลรัษฎากร ตั้งแต่วันที่ 15 มีนาคม พ.ศ. 2564 ถึงวันที่ 19 มีนาคม พ.ศ. 2564

 สั่ง ณ วันที่ 25 กุมภาพันธ์ พ.ศ. ๒๕64

 เอกนิติ นิติทัณฑ์ประภาศ

 (นายเอกนิติ นิติทัณฑ์ประภาศ)

 อธิบดีกรมสรรพากร